สถานการณ์ความยุ่งเหยิงเรื่องการเปลี่ยนศาสนา ในประเทศมาเลเซีย
ที่มาเลเซีย ศาลฎีกายกเลิกคำสั่งห้ามของรัฐบาล ที่ห้ามผู้ที่มิได้เป็นมุสลิมใช้คำว่า “พระอัลลาห์” แทนคำว่า “พระผู้เป็นเจ้า”
ศาลฎีกามาเลเซียวินิจฉัยว่าสิ่งพิมพ์ของฝ่ายคริสต์ศาสนานิกายโรมันคาธอลิก สามารถใช้คำว่า "พระอัลลาห์" ได้และว่ากระทรวงมหาดไทยมาเลเซีย ทำไม่ถูกที่ห้ามสิ่งพิมพ์ของฝ่ายคริสต์ศาสนานิการโรมันคาธอลิก ไม่ให้ใช้คำดังกล่าวสิ่งพิมพ์หลักของฝ่ายคริสต์ศาสนานิกายโรมันคาธอลิก ในมาเลเซียชื่อ "The Herald" เป็นแกนนำในการต่อสู้กับคำสั่งห้ามดังกล่าวในศาลและเป็นเสมือนตัวแทนของกลุ่มศาสนา และกลุ่มในประชาคมหลายหลาก เห็นได้ชัดว่าทางการมาเลเซียห้ามใช้คำว่า "พระอัลลาห์" เนื่องจากต้องการหลีกเลี่ยงไม่ให้เกิดการเข้าใจผิดและความสับสนในหมู่ชาวมุสลิม บาทหลวงลอเรนซ์แอนดรู บรรณาธิการของสิ่งพิมพ์ฉบับนั้นกล่าวว่า คำว่า "พระอัลลาห์" นั้นเป็นส่วนหนึ่งในคำสอนของศาสนาตามวงการชาวคริสต์ในมาเลเซีย 370 กว่าปีแล้ว บาทหลวงลอเรนซ์แอนดรู กล่าวด้วยว่า พวกมุสลิมในคณะรัฐบางกำลังพยายามเพิ่มพูนอิทธิพลของพวกเขาโดยการพยายามอ้างสิทธิของศาสนาอิสลามเหนือกลุ่มเชื้อชาติ และศาสนาอื่นๆที่เป็นองค์ประกอบส่วนหนึ่งของมาเลเซีย ท่านบาทหลวงกล่าวว่าเรามิได้คำนึงถึงเรื่องภาาาอย่างเดียวในเรื่องนี้แต่ยังคำนึงถึงมรดกตกทอดทางวัฒนธรรมของชาวคริสต์ ซึ่งโดนท้าทายในการห้ามเราใช้คำว่า"พระอัลลาห์" นี้ ในหมู่ประชากรในมาเลเซียนั้นร้อยละเกือบ 60 เป็นชนเชื้อสายมลายู และเป็นมุสลิม ประชากรส่วนที่เหลือนั้น จะเป็นชนเชื้อสายจีนและอินเดียจำนวนไม่น้อยทีเดียว คนเหล่านั้นส่วนมากนับถือศาสนาพุทธ ศาสนาคริสต์หรือไม่ก็ศาสนาฮินดู ชนกลุ่มน้อยต่างๆร้องเรียนว่าสิทธิที่จะนับถือศาสนาใดๆ ได้อย่างเสรี ตามที่ระบุไว้ในรัฐธรรมนูญนั้นโดนรัฐบาลซึ่งประกอบด้วยคนที่นับถือศาสนาอิสลามเป็นส่วนใหญ่คุกคามแต่รัฐบาลมาเลเซียปฏิเสธว่า มิได้มีการเลือกปฏิบัติใดๆ บาทหลวงลอเรนซ์แอนดรู กล่าวว่า การที่ศาสนาใดๆ จะก้าวเข้ามาก้าวก่ายแทรกแซงกิจการภายใน ของศาสนาอื่นๆอย่างเช่นฝ่ายมุสลิมกลุ่มต่างๆ พยายามให้ผู้นับถือศาสนาอื่นๆหันมานับถือศาสนาอิสลาม ฑฤติกรรมแบบนั้น รัฐธรรมนูญระบุว่าเป็นปัญหา และว่ามีชาวมาเลย์มาหาท่าน และบอกว่าต้องการนับถือศาสนาคริสต์และขอให้ช่วยทำพิธีล้างบาปให้ ท่านบาทหลวงจะตอบไปว่าท่านไม่สามารถช่วยทำพิธีล้างบาปรับศีลให้ได้ เนื่องจากกฏหมายของประเทศจึงไม่สามารถเปลี่ยนศาสนาให้ได้ กฏหมายที่ว่านี้ ใช้บังคับในมาเลเซียมา 50 ปีแล้วและเป็นส่วนหนึ่งของรัฐธรรมนูญ และท่านบาทหลวงไม่สามารถทำสิ่งที่ขัดต่อรัฐธรรมนูญนี้ได้ ในระยะไม่กี่ปีมานี้ชื่อเสียงในเรื่องการถือขันติอดกลั้นด้านสาสนาของมาเลเซีย มัวหมองไป มีการยึดพระคัมภีร์ไบเบิ้ลที่เป็นภาษามลายูอีกทั้งยังมีเสียงอ้างว่า มีการบังคับให้เปลี่ยนมานับถือศาสนาอิสลาม คำวินิจฉัยของศาลฎีกาเมื่อวันพฤหัสบดี คงจะช่วยให้ชื่อเสียงของมาเลเซียดีขึ้น